Cik Bunga dan Encik Sombong (drama)

Cik Bunga dan Encik Sombong merupakan sebuah siri drama televisyen Malaysia 2015 dibintangi oleh Amar Baharin dan Amyra Rosli. Diadaptasi daripada novel 2012 bertajuk sama karya Airisz, drama ini bersiaran di Astro Prima dan Astro Maya HD dari 15 Jun 2015 hingga 22 Julai 2015.

Sinopsis
Drama ini mengisahkan seorang gadis, Intan Asnidar (Amyra Rosli) yang bekerja di kedai bunga secara tiba-tiba diajak bertunang oleh seorang CEO syarikat besar, Harris Isqandar (Amar Baharin). Harris terpaksa mencari pengganti bakal pengantin perempuan bagi menggantikan tempat Erny Humairah (Sasqia Dahuri) yang telah menghilangkan diri. Walaupun Intan Asnidar bukanlah seorang gadis yang cantik tetapi tetap menjadi pilihan Harris. Kasih sayang dipupuk hinggalah lahirnya rasa cinta. Erny Humairah muncul semula menagih cinta Harris. Manakala Datin Nora (Jasmin Hamid) memaksa Harris meninggalkan Intan dan mengugut Intan dengan pelbagai cara agar Harris berkahwin dengan Erny. Walaubagaimanapun Harris bertegas mempertahankan rumahtangga yang dibina. Seterusnya, Harris Isqandar membuat keputusan melepaskan jawatan CEO dan tinggal dikampung membina kehidupan baru bersama Intan.

Pelakon

Pelakon utama
 Amar Baharin sebagai Harris Iskandar
 Amyra Rosli sebagai Intan Asnidar

Pelakon pembantu
 Sasqia Dahuri sebagai Erny Humairah
 Afiq Muiz sebagai Taufiq
 Jasmin Hamid sebagai Datin Nora
 Roy Azman sebagai Dato' Zahari
 Sura Sojangi sebagai Alyn
 Farisha Irwayu sebagai Kak Yan
 Rahim Jailani sebagai Tan Sri Hamidi
 Fadilah Mansor sebagai Mak Limah
 Idris Md Diah sebagai Pak Malik
 Rosnah Johari sebagai Maisarah
 Abby Nour sebagai Linda
 Syaffiq Sahli sebagai Fahmi
 Elya Miera sebagai Husna
 Emelie Hanif sebagai Kak Peah
 Nor Aziyan Ibrahim sebagai Mak Long Maimon
 Lazizah Ahmad sebagai Mak Ngah Senah
 Meor Fareez sebagai Abang Daud
 Rashid Jaafar sebagai Pak Long Sani

Rujukan

Drama Melayu 2015
Rancangan Astro Ria
Drama adaptasi novel di Malaysia